Afg‘onistondagi teraktda 17 kishi halok bo‘ldi

Portlash mahalliy aholi Qurbon hayiti munosabati bilan bayram xaridlarini amalga oshirish uchun yo‘nalayotgan vaqtda mahalliy hokimiyat binosi yonidagi ko‘chada amalga oshirilgan. 
Terakt mamlakatda “Tolibon” harakati tomonidan hayit bayrami munosabati bilan e'lon qilingan o‘t ochishni to‘xtatish rejimi kiritilgandan keyin sodir etildi. Avvalroq, toliblar va Afg‘oniston hukumati uch kunga o‘t ochishni to‘xtatishga kelishib olgandi. “Tolibon” vakili Zabihulla Mujohid guruhning ushbu teraktga hech qanday aloqasi yo‘qligini ma'lum qilgan.
Rasmiy Kobul va “Tolibon” o‘rtasidagi tinchlik bo‘yicha muzokaralar asirlarni ayirboshlashdagi kelishmovchiliklar sababli noma'lum muddatga qoldirilgan. Hukumat panjara ortida ushlab turgan 5 ming tolibni mamlakat xavfsizlik xizmatining toliblar tomonidan asirda ushlab turilgan ming xodimiga almashish bo‘yicha kelishuvga erishgandi. 30 iyulda Afg‘oniston hukumati 4400 dan ko‘proq tolibni, “Tolibon” esa 1005 afg‘on harbiysini ozod qilganini ma'lum qilgan.